**Obec Kochanovce, Kochanovce 207, 066 01 Humenné**

**Zápisnica zo zasadnutia OZ v Kochanovciach**

**konaného dňa 09.12.2019**

**Prítomní: podľa prezenčnej listiny**

**K bodu 1, 2 - Otvorenie, určenie zapisovateľa a overovateľov zápisnice, schválenie programu**

Rokovanie obecného zastupiteľstva otvorila a viedla starostka obce. Konštatovala, že na zasadnutí sú prítomní všetci zvolení poslanci a obecné zastupiteľstvo je spôsobilé rokovať a uznášať sa na uzneseniach.

Za zapisovateľku bola určená Ing. Hnatová, za overovateľov zápisnice p. Benda a p. Rusinková. Návrh programu uvedený v pozvánke bol chválený hlasmi všetkých prítomných poslancov.

*Uznesenie č. 16/2019*

**Obecné zastupiteľstvo obce Kochanovce s ch v a ľ u j e program rokovania uvedený v pozvánke.**

**Hlasovanie za návrh programu:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

 **Katarína Lászlóová**

 **starostka obce**

1. Otvorenie, kontrola uznášania schopnosti , schválenie programu
2. Určenie zapisovateľa a overovateľov zápisnice
3. Kontrola plnenia uznesení obecného zastupiteľstva
4. Interpelácie poslancov
5. Informácie o výsledkoch kontroly
6. Návrh VZN o miestnych daniach a o miestnom poplatku za komunálne odpady a drobné stavebné odpady
7. Návrh VZN o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu , voľby do orgánov samosprávneho kraja a voľby do orgánov samosprávy obce Kochanovce.
8. Návrh VZN o o  určení výšky mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti obce Kochanovce
9. Návrh na úpravu rozpočtu obce na rok 2019
10. Návrh rozpočtu obce na rok 2020-2022
11. Návrh na nakladanie s majetkom obce – návrh dodatku k nájomnej zmluve medzi obcou Kochanovce a nájomcom Ladislavom Pouchanom- LAMA

**12**. Rôzne

**K bodu 3 – Kontrola plnenia uznesení obecného zastupiteľstva**

Z minulých zasadnutí vyplynula úloha oznámiť žiadateľovi o odkúpenie pozemku p. A. Mackovi zamietavé stanovisko k jeho žiadosti , úloha bola splnená .

**K bodu 4 – Interpelácie poslancov**

Interpelácie neboli žiadne.

**K bodu 5 – Informácie o výsledkoch kontroly**

Hlavný kontrolór informoval o kontrole efektívnosti, účelnosti a hospodárnosti vynakladania finančných prostriedkov v návrhu rozpočtu na rok 2020 ako aj dodržiavania zákona o rozpočtových pravidlách pri jeho zostavovaní.

**K bodu 6 – Návrh VZN o miestnych daniach a miestnom poplatku za komunálne odpady a drobné stavebné odpady**

Starostka pri predkladaní návrhu VZN uviedla, že po obsahovej stránke ( zvýšenie poplatku na odpad a prechod od ,, žetónového systému“ na paušálny poplatok ) boli už tieto zmeny akceptované , zákonné ustanovenia ( zverejnenie na 15 dní pred rokovaním ) boli dodržané. Ing. Ferjaková požadovala zasielanie návrhov VZN aj poslancom, na čo hlavný kontrolór zareagoval, že ,, maximálne môžu dostať avízo“, že je zverejnený návrh na webovom sídle obce a poslanci by mali mať záujem o dianie v obci a navštevovať webstránku z vlastnej iniciatívy. K podstatným náležitostiam VZN pripomienky neboli a OZ prijalo toto

*Uznesenie č.17/2019*

**OZ schvaľuje VZN o miestnych daniach a o miestnom poplatku za komunálne odpady a drobné stavebné odpady na území obce Kochanovce s účinnosťou od 1.1.2020.**

**Hlasovanie za návrh VZN:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

Uznesenie bolo prijaté potrebnou najmenej trojpätinovou väčšinou prítomných poslancov

 **Katarína Lászlóová**

 **starostka obce**

**K bodu 7 – Návrh VZN o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do NR SR, voľby do EP, voľby do orgánov samosprávneho kraja a voľby do orgánov samosprávy obce Kochanovce**

Nutnosť prijatia VZN zdôvodnila starostka jednak splnomocňujúcim ustanovením zákona o volebnej kampani a tiež blížiacimi sa voľbami do Národnej rady SR. Návrh VZN zodpovedá zásadným ustanoveniam zákona, t.j. dodržiava sa zásada rovnosti kandidujúcich subjektov, je určené miesto na vylepovanie plagátov a je stanovený presný postup pri vylepovaní plagátov včítane zákazu vylepovania plagátov na iných miestach ako na vyhradenej tabuli.

Ing. Ferjaková sa dotazovala na sankcie pri porušení tohto zákazu. Hlavný kontrolór odpovedal , že porušenie tohto zákazu je konanie v rozpore s VZN o verejnom poriadku a kvalifikuje sa ako priestupok , podľa zákona o priestupkoch. Ďalšie pripomienky neboli a OZ prijalo toto

*Uznesenie č. 18/2019*

**Obecné zastupiteľstvo schvaľuje VZN o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do NR SR, voľby do EP, voľby do orgánov samosprávneho kraja a voľby do orgánov samosprávy obce Kochanovce.**

**Hlasovanie za návrh VZN:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

  **Katarína Lászlóová**

 **starostka obce**

**K bodu 8 – Návrh VZN o určení výšky mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti obce Kochanovce**

Dôvodom prijatia VZN je nutnosť zosúladiť výšku poplatku / ten sa zvyšuje zo 4 eur na 7 eur na mesiac) s  celkovým trendom zvyšovania životných nákladov.

Bez rozpravy bolo prijaté toto

*Uznesenie č. 19/2019*

**Obecné zastupiteľstvo schvaľuje VZN o určení výšky mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti obce Kochanovce**

**Hlasovanie za návrh VZN:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

  **Katarína Lászlóová**

 **starostka obce**

**K bodu 9 – Návrh na úpravu rozpočtu obce na rok 2019**

Návrh na úpravu rozpočtu je zmenou v zmysle §14 ods. 2 Zák. č. 583/2002 Z. z. o rozpočtových pravidlách územnej samosprávy a navrhuje sa zvýšenie a viazanie výdavkov na základe dosiahnutia vyšších príjmov , vyrovnanosť rozpočtu ostáva zachovaná. PO vyjadrení súhlasného stanoviska hlavného kontrolóra prijalo OZ toto

*Uznesenie č. 20/2019*

**Obecné zastupiteľstvo schvaľuje zmenu rozpočtu obce na rok 2019 rozpočtovým opatrením č. 3/2019, ktoré je prílohou tejto zápisnice.**

**Hlasovanie za návrh na úpravu rozpočtu:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

  **Katarína Lászlóová**

 **starostka obce**

**K bodu 10 – Návrh rozpočtu obce na rok 2020 - 2022**

Pred rozpravou o návrhu rozpočtu boli na návrh starostky obce schválené dotácie pre občianske a záujmové združenia takto:

Základná organizácia JD – 350 EUR

Únia žien Slovenska – 300 EUR

TTC Kochanovce – 1500 EUR

Miestna organizácia ČK – 300 EUR

SZPB – 150 EUR

OŠK Kochanovce – 6000 EUR

Schválené dotácie sú zahrnuté v návrhu rozpočtu na rok 2020. K návrhu rozpočtu predložil hlavný kontrolór odborné stanovisko, v ktorom zhodnotil plnenie legislatívnych podmienok aj reálnosť položiek a odporučil OZ rozpočet schváliť. Návrhy na úpravu rozpočtu neboli predložené a OZ prijalo toto

*Uznesenie č. 21/2019*

**Obecné zastupiteľstvo schvaľuje rozpočet na rok 2020 bez programovej štruktúry a berie na vedomie viacročný rozpočet na roky 2021 a 2022 bez programovej štruktúry.**

**Hlasovanie za návrh rozpočtu:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

  **Katarína Lászlóová**

 **starostka obce**

**K bodu 11 - Návrh na nakladanie s majetkom obce – návrh dodatku k nájomnej zmluve medzi obcou Kochanovce a nájomcom Ladislavom Pouchanom- LAMA**

Návrh na dodatok nájomnej zmluvy – zníženie nájomného z 80 eur na 50 eur mesačne predložila starostka obce na základe požiadavky nájomcu . Hlavný kontrolór podotkol , že táto výška je obvyklá aj na iných obciach a OZ prijalo bez rozpravy toto uznesenie

*Uznesenie č. 22/2019*

**Obecné zastupiteľstvo schvaľuje dodatok nájomnej zmluvy s nájomcom Ladislav Pouchan – LAMA , ktorý je prílohou tejto zápisnice.**

**Hlasovanie za návrh dodatku nájomnej zmluvy:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

  **Katarína Lászlóová**

 **starostka obce**

**K bodu 12 – Rôzne**

1. Starostka obce predložila žiadosť Pohostinstva Lívia o schválenie času predaja , ktorú OZ hlasmi všetkých prítomných poslancov schválilo / žiadosť je prílohou tejto zápisnice/.

 Uznesenie č. 23/2019

 b) Starostka informovala o riešení žiadostí JUDr. Hurovej – osadenie dopravnej značky s najvyššou povolenou rýchlosťou 30 km / hod na začiatku ulice.

 c) Starostka informovala o jednaní s Slovenským pozemkovým fondom vo veci vysporiadania pozemkov v správe SPF, na ktorých sú postavené stavby vo vlastníctve obce. / Snaha o riešenie tzv. nevysporiadaných pozemkov pod stavbami ) .

 d) OZ zobralo na vedomie správu nezávislej audítorky , ktorá vo svoje správe o overení účtovnej závierky za rok 2018 neuvádza žiadne nedostatky.

V závere starostka poďakovala všetkých prítomným za účasť a rokovanie OZ ukončila o 18:00 hod.

Zapísala: Ing. Martina Hnatová

Overovatelia zápisnice:

Jozef Benda .....................................

Jana Rusinková .....................................